b'\n_START_ARTICLE_\nIPhone\n_START_PARAGRAPH_\niPhone je pametni telefon s podporo za internet in multimedijo podjetja Apple. Vsebuje kamero, slu\xc5\xbei lahko kot predvajalnik glasbe, omogo\xc4\x8da po\xc5\xa1iljanje in sprejemanje elektronske po\xc5\xa1te, brskanje po spletu, glasovno po\xc5\xa1to in ve\xc4\x8d. iPhone ima zaslon, ob\xc4\x8dutljiv na dotik (touchscreen). Poleg omenjenega zaslona pa ga lahko uporabnik upravlja tudi s tipkama za zni\xc5\xbeanje in zvi\xc5\xa1anje glasnosti zvoka, gumbom Domov (ang. Home), ki ga preusmeri naravnost na doma\xc4\x8di zaslon, aktivira digitalno asistentko Siri, omogo\xc4\x8da pregled nad ve\xc4\x8dopravilnostjo in podobno.\n_START_SECTION_\nZunanjost\n_START_PARAGRAPH_\niPhone je prenosni telefon na katerem je podjetje Apple s Steve Jobsom na vrhu za\xc4\x8delo delati leta 2005. Prvi iPhone, imenovan iPhone 2G, je bil izdan 29. junija 2007 in je popolnoma spremenil, kako gledamo na telefone dan danes. _NEWLINE_Z modeli se je njihova oblika spreminjala. Prvi trije (iPhone 2G, iPhone 3G in iPhone 3GS) imajo enako obliko, z iPhonom 4 se je oblika spremenila, velikost zaslona pa je ostala enaka. iPhone 4S je enak \xc5\xa1tirici, iPhone 5 pa ima ve\xc4\x8dji, 4-pal\xc4\x8dni zaslon (vse prej\xc5\xa1nje generacije imajo 3,5-pal\xc4\x8dni zaslon). iPhone 5C je odet v plasti\xc4\x8dno ohi\xc5\xa1je, za razliko od predhodnikov in naslednikov, ki so iz aluminija in je na voljo v ve\xc4\x8d barvah, iPhone 5S je enak petici, le da ima prenovljen gumb Domov, ki ima v sebi \xc4\x8ditalec prstnih odtisov. S \xc5\xa1estico se je zaslon pove\xc4\x8dal na 4,7 palca, dizajn pa je bolj zaobljen. 6 Plus je enak 6-ki, le da ima ve\xc4\x8dji, 5,5-pal\xc4\x87mi zaslon. 6s in 6s Plus sta enaka 6-ki in 6-ki plus._NEWLINE_Ker je Apple \xc5\xbee leta ponujal enak dizajn, je za svojo 10. obletnico \xc5\xbeelel presenetiti svoje uporabnike. Tako so leta 2017, 10 let po izidu prvega iPhona, svojim strankam ponudili popolnoma nov dizajn, iPhone X. _NEWLINE_Celotna navigacija po operacijskem sistemu telefona (vklju\xc4\x8dno s klicanjem) poteka s pomo\xc4\x8djo na dotik ob\xc4\x8dutljivega zaslona. Ker telefon nima fizi\xc4\x8dne tipkovnice, se vse klice in ostala opravila opravlja z dotikanjem in gibanjem prstov po virtualnih tipkah, ki se izri\xc5\xa1ejo na zaslonu.\n_START_SECTION_\nProgramska oprema - iOS\n_START_PARAGRAPH_\nNa iPhonu te\xc4\x8de zanj prilagojena razli\xc4\x8dica operacijskega sistema Mac OS X z imenom iOS. iOS dobiva redne posodobitve in nove funkcije. Posodobitve si lahko prenesejo vsi iPhoni, vred z iPhonom 5S, ki je iz\xc5\xa1el leta 2013. iPhoni imajo tako trenutno na voljo posodobitve 6 let po izdaji telefona, kar je veliko ve\xc4\x8d kot nam ponuja Android._NEWLINE_Trenutno najnovej\xc5\xa1a razli\xc4\x8dica firmwara (programske opreme), je iOS 12.2. (16. 4. 2019)_NEWLINE_Poleg tega je na voljo \xc5\xa1e veliko aplikacij, ki so razvite s strani samostojnih programerjev (t. i. third party developers) in si jih je mogo\xc4\x8de namestiti na telefon.'